มีอาการเจ็บกลางหน้าอกหายใจไม่อิ้มเวลานอนหายใจติดๆขาดๆเเล้วขัดจมูกด้วยพอลุกขึนยืนหน้ามืดเหมือนจะเป็นลมเป็นเเบบนี้มา4เดือนเเล้วหนูยากรู้ถ้าอาการเเบบนี้เสี่ยงเป็นโรคอะไรค่ะ
สวัสดีค่ะ อาการเจ็บกลางหน้าอก หายใจไม่อิ่ม อาจเกิดจาก-โรคเกี่ยวกับทางเดินหายใจเช่น โรคหอบหืดจากหลอดลมหดตัวแคบลง โรคปอดอักเสบหรือติดเชื้อ อาจพบร่วมกับอาการไข้ ไอ หอบเหนื่อย-ระบบทางเดินหายใจถูกกีดขวาง หรือมีสิ่งแปลกปลอมติดอยู่ เช่น มีเมล็ดผลไม้หรือก้างปลาติดอยู่ในลำคอ-โรคภูมิแพ้ หรือแพ้สารบางอย่าง มักเป็นเฉียบพลัน ทำให้ทางเดินหายใจบวม-โรคหัวใจเช่นกล้ามเนื้อหัวใจขาดเลือดเฉียบพลัน และภาวะหัวใจวาย มักมีอาการแน่นหน้าอกแบบตื้อๆเหมือนมีของหนักมาทับ เหนื่อยง่ายมากขึ้น ขาบวม นอนราบไม่ได้-โรคกรดไหลย้อนทำให้มีอาการแสบร้อนกลางอก จุกที่คอร่วมด้วยได้-การออกกำลังกายหรือทำงานหนัก-เกิดเหตุการณ์ทำให้ตื่นตระหนกตกใจกะทันหัน หรือมีความวิตกกังวลจากอาการยังไม่จำเพาะเจาะจงต่อโรคใดชัดเจน แนะนำพบแพทย์เพื่อตรวจร่างกายเพิ่มเติมอีกครั้งค่ะการดูแลตัวเองเบื้องต้น งดการออกแรงหนัก อยู่ในที่ที่อากาศถ่ายเทดี ลุกนั่งเปลี่ยนท่าให้ทำอย่างช้าๆ